## Komandas no Austrijas, Itālijas un Grieķijas ir “EU Datathon 2019” uzvarētājas

Pēc kārtas nu jau trešā “EU Datathon 2019” konkursa kulminācija bija 2019. gada 13. jūnija noslēguma pasākums, kas bija sarīkots Briselē. Tajā sacentās 12 komandas, liekot lietā savas prasmes un idejas, 3 dažādās uzdevumu kategorijās.

12 finālistus atlasīja no 99 dalībniekiem, kuri nāk no visas Eiropas. Finālistu uzdevums bija izstrādāt lietotnes, kas piedāvā jaunus pakalpojumus vai zināšanas, izmantojot datus, ko sniegušas ES iestādes. Konkursu organizēja ES Publikāciju birojs sadarbībā ar ES Padomes prezidentvalsti Rumāniju.

Uzvarētājkomanda uzdevumu kategorijā Nr. 1— “Inovatīvas idejas, izmantojot ES atvērtos datus” — ir ‘The Smartfiles Network’, (Austrija). Šī komanda pārliecināja žūriju ar savu projektu, kā padarīt ES un valsts tiesu nolēmumus pieejamus PDF formātā, lai palīdzētu iedzīvotājiem izprast pārmaiņas un tiesu prakses savienotību.

Uzvarētājkomanda uzdevumu kategorijā Nr. 2— “Jauns skats uz ekonomiku un finansēm” — ir ‘EconCartography: Economic Cartography for the European Union’, (Itālija). Šī komanda nodrošina intuitīvas un interaktīvas vizualizācijas, kas ļauj izpētīt sarežģīto ES ekonomikas ainu.

Uzvarētājkomanda uzdevumu kategorijā Nr. 3— “Cīņa ar klimata pārmaiņām” — ir ‘Chloe Irrigation Systems’, (Grieķija). Šī komanda izveidoja daudzsološu platformu apūdeņošanas novērošanai un optimizēšanai ar mērķi samazināt ūdens izšķērdēšanu un izmaksas, vienlaikus palielinot ražas apjomu.

Katra no trijām uzvarētājkomandām saņēma 15 000 eiro. Komandas, kas katrā uzdevumu kategorijā tika ierindotas otrajā un trešajā vietā, attiecīgi saņēma 7000 un 3000 eiro.

Uzziniet vairāk par uzvarētajiem un viņu lietotnēm: <https://publications.europa.eu/eudatathon>.

“EU Datathon 2019” partneri ir:

* Eiropas Komisija (budžeta, ekonomikas un finanšu lietu, enerģētikas un statistikas ģenerāldirektorāti, kā arī Kopīgais pētniecības centrs)
* Eiropas Centrālā banka
* Eiropas Investīciju banka
* Eiropas Investīciju fonds
* Eiropas Vides aģentūra
* Apvienoto Nāciju Organizācijas Pārtikas un lauksaimniecības organizācija